დენიელ კრეიგი

დენიელ რაფტონ კრეიგი (დ. 1968 წანაშ 2 მელახის) — ინგლისარი არტისტი, არძაშე უმოსო ჩინებული 2006 წანაშე, ბრიტანალი ფულირი აგენტიშ, ჯეიმზ ბონდიშ, როლით.

ბიოგრაფია
კრეიგი ერუანული ახალური თეატრიშ ჸოფილი სტუდენტი რე, ნამუქჷთ ხოლო ლონდონიშ მუსიკაშ დო დრამაშ გილდიაშ სკოლა გათუ დო ოსცენე კარიერა დიჭყჷ. თიშ ორდოიან როლეფს შქას ოშინალი რე  „ართიშ ნძალა“,  „ბოში მაფა ართურიშ კარს“ დო „ელისაბედი“. ოტელევიზიე როლეფს შქას ჩინებული რე „შარპიშ არწი“ დო „ზორო“. ბრიტანულ ფილმეფქ „ჸოროფა ეშმაკი რე“, „ტრანშეა“ დო „მუდგარენ ხონარეფი“ ინდუსტრიაშ თოლჸუჯი მიკიჭოფუ, მუსჷთ მაჸუნ როლეფქ უმოს მასშტაბურ ფილმეფს - „ლარა კროფტი: ონთხორუეფიშ მარჩვალი“, „ჭყელი შარა“, „ფამ ჭვილი“ დო „მიუნხენი“.

ოერეფოშქაშე წჷმოძინა კრეიგიქ მიპალუ ჯეიმზ ბონდიშ როლს გიშაგორუას, მუთით თიქ პირს ბროსნანს დოთირუ. დუდშეიანი სკეპტიკური არზეფიშ უმიკუჯინუო , თიში დებიუტიქ ფილმის „კაზინო როიალი“ დადებითო იჸუ ფასებულქ დო მუღჷ BAFTA-შ ჯილდო მაჸონაფალი როლიშ საუჯგუშო არტისტიშო. ამდღარშო ათე ფილმი ბონდიშ არძა ფილმის შქას არძაშე მაღალი მიშმალუამი რე. „პოტიკი ნიგეში“, უკულ ფილმი, გიშართჷ ჟირი წანაშ უკული, „სკაიფოლი“ - 2012 წანაშ 23 გჷმათუთას, მორო გიშართჷ გვიანო, MGM-იშ ფინანსური პრობლემეფიშ გეშა. კრეიგიქ ბონდიშ როლს ხოლო გიშარჩქინდჷ 2012 წანაშ ზარხულიშ ოლიმპიური ლაჸაფეფიშ ცერემონიაშ გონწყჷმას, დიაფალ ელისაბედ II-შ მარქაფაშ სახეთ. ბონდიშ როლიშ მიღებაშ უკული კრეიგი შხვა ფილმეფსჷთ რჩქინდუდჷ. თინეფ შქას ოშინალი რე ეკონია პერიოდის რომანიშ „ძღაბი დრაკონიშ ტატუთ“ 2011 წანაშ ეკრანიზაცია.

ფილმოგრაფია

პიჯული რინა
კრეიგი გურგინუას რე არტისტი რეიჩელ ვაისწკჷმა, მაჟირა ალმასქუწკჷმა. წოხოლენ ალმასქუ ფიონა ლაუდონიშე თის ჸუნს ცირასქუა ელა. 2006 წანას კრეიგიქ აკათჷ კინოხელუანუაშ დო მენცარობეფიშ აკადემიას.

 რესურსეფი ინტერნეტის 



 დეტალური ბიოგრაფია
 2008 წანაშ ინტერვიუ ბონდიშ როლიშე

 სქოლიო 

კატეგორია:დუნაბადი 1968
კატეგორია:ინგლისარი არტისტეფი
კატეგორია:ჯეიმზ ბონდი